1) Egy megfelelő jogosultságokkal dolgozó lelkiismeretes földmérő mielőtt egy épületet kitűz, valamilyen szinten a telekhatárokat is ellenőrzi. Hiába méri ki valaki pontosan a kerítéshez képest az épületet, ha 10 év múlva kiderül, az 1 méterrel arrébb volt! Ezt más ellenőrizni nem tudja. 2) A megfelelő pontosságot a szaktudásnak és műszereinek köszönhetően csak földmérő tudja garantálni. Magáról a mérésről hitelesítő papírt, vele felelősséget csak a földmérő fog tudni adni. 3) Alapozást néhány centi, falazást néhány milliméter pontosan vannak olyan kivitelező szakemeberek, akik ki tudnak mérni. Ám egyrészt sosem tudhatjuk a mi kivitelezőnk minden munkát végző embere ilyen-e, ha pedig mégis: egy megfelelő földmérő speciális műszereinek és szaktudásának köszönhetően egy délelőtt alatt ki tudja mérni azt, amit egy egész brigád 2 napig mérne. Gyorsabb, pontosabb, és garantált!